Üban Gipfe vo da Stempelhöhe valafft de Gmoagrenz zwischn Alzenau (Gemarkung Hörstein) und Mömbris. Östli lieng de Mömbriser Ortstei Angelsberg, Gunzenbach und Hohl. Im Nordn vom Beag entspringt da Krebsbach, im Westn da Rückersbach und sidli da Hohlenbach. Im Sidostn geht de Stempelhöhe floch zum Scharfenstein, im Nordn zua Elbernhöhe, im Sidn zum Rabengrundkopf und im Nordostn zua Schweinskaute üba. An oam nordöstlichn Nemgipfe vo da Stempelhöhe befindt se da topografisch hechste Punkt vo da Mömbriser Gmoagemarkung. Üba de Stempelhöhe fiahn da Fränkische Marienweg und da Degen-Weg.